Jeg har bestemt mig for at jeg vil have en ny telefon. eftersom jeg er kunde hos telenor virkede det logisk at de nok gerne som teleselskab ville sælge mig en ny telefon. 
Så jeg har været forbi Telenorbutikken i bruuns galleri et par gange. og det har vist sig at Telenor egentligt ikke er enig med mig i min beslutning om at jeg skal have en ny telefon. 

ved første besøg fik jeg at vide at eftersom jeg var en del af et familieabonnement, så kunne jeg ikke købe en telefon med mindre jeg tog den juridiske ejer af hele aftalen med. Hvilket sefølgelig er ok. 
Men, oplyste de mig, jeg kunne selvfølgelig bare købe telefonen på nettet, til afhentning i deres butik ! 
Dette skulle dog vise sig ikke at være helt i tråd med sandheden, da telenors hjemmeside åbenbart havde en dårlig uge, og svingede i mellem at nægte at jeg fandtes, eller bare at sprøjte fejl ud i en lind strøm. 
Så jeg bestemte mig for at vende tilbage til telenor i bruuns galleri, med den juridiske ejer af aftalen, som desværre havde brækket anklen, og derfor går med krykker og benet i stabiliseringsstøve. 
Ikke desto indre forstod hun mit behov for at købe en telefon. og indvilligede i lige at svinge forbi nu vi var i nærheden alligevel. 
besøget i butikken skulle dog vise sig ikke så meget at være et sving forbi, men mere en 3 timers butikscamping. 
Da vi endelig fik betjening, (vi var nummer 1 i køen, der var desværre kun 4 telenor medarbejdere i butikken, så det tog 30 min) fortalte jeg så at jeg gerne ville have en ny telefon, og herefter startede vi så på hvad der mest af alt virkede som en reprise af Faktas" vi vil så gerne ha i bliver lidt længere" reklamer. 
Først fik jeg forklaret at mit loyalitetsabonnement ikke kunne fortsætte med en ny telefon, og at jeg skulle skifte til et ny abonnement. 
Dette blev gjort med det samme, så jeg endte med et abonnement til dobbelt pris af hvad jeg betaler nu. Pengene ville jeg så spare i den rabat der var på telefonen
Herefter blev den første telefon intastet. og efter kun ca 20 minutters fri leg på kasseapperat, gik den igennem, såfremt jeg altså ville betale kontantprisen på godt 2000 mere end det aftalte. 
Eftersom denne telefon nu var låst i en ordre måtte vi prøve med en ny. men da der nu kun var en telefon på lager kunne den ikke sælges. En feature af telenors system åbenbart. 1 på lager bliver lagt i indkøbskurven, som derefter ikke vil gennemføre salget da der er 0 telefoner på lager. 
Nå. men de 2 telefoner som buttiken har, kan åbenbart ikke sælges, så ekspedienten prøver nu at ringe til en anden butik og få dem til at gennemføre salget til mig, for så kunne jeg jo lige køre forbi der og hente den. 
Først skal vi dog lige opspore butikken, og jeg vil gerne bringe en undskyldning til den medarbejder der blev ringet op mens han var på ferie. andre steder har man telefonlister. 
Denne butik skulle dog vise sig heller ikke at være i stand til at sælge en telefon. 
Herefter gik vi så lidt over i de mere eller mindre desperate forsøg som at scanne simkort ind på ordre for at se om de magisk skulle løse problemerne, uden held. Så jeg får meldingen om at jeg nok ikke må få en ny telefon idag. 
Fint siger jeg, men kan vi så ikke flytte mit nummer ud af familieabonnementet så jeg kan komme igen senere uden selskab og købe telefonen ? 
og her må jeg indrømme at jeg øjeblikkeligt fortrød spørgsmålet. en halv time senere måtte jeg sige til ekspedienten at eftersom min ledsager var ved at besvime af smerte, efter kun 3 timer på en stol i butikken, så var det altså nu jeg gik. 
Høfligt tilbød ekspedienten at ringe når engnag han havde fundet ud af hvordan han kunne sælge mig en telefon. det er nu 3 dage siden. 

så resultatet af besøget er at jeg nu har et abonnement jeg ikke har brug for, som koster mig det dobbelte af hvad jeg havde før. 

og igennem hele seancen kan man så kigge på telenors nye slogan på væggen hvor der står "DET SKAL OPLEVES! " 
det skal jeg love for. 

det bør måske også nævnes at på et rent menneskeligt plan så må jeg være enig i fonundringen der kom med kommentaren, da vi kom ned til bilen og havde fået lagt krykkerne i bagagerummet. 
" De tilbød mig ikke engang et glas vand..."

Det skal, i sandhed, opleves. Telenor er ikke et selskab det er nemt at være loyalt overfor, selvom man prøver.

_____________________________

som det kan læses har telenor svaret, og jeg har gentagne gange forsøgt at kommunikere med dem som ønsket. 

det har haft ingen effekt.  et enkelt svar hvor de erklærede at de ville kontakte mig pr telefon for en uge siden.